
Αριθ. ΑΙΔΑΑ/Φ.42/681/29792 -7 (1) 


Διαδικασία μετάταξης υπαλλήλων που έχουν εκλεγεί δήμαρχοι, Πρόε¬ 
δροι Κοινοτήτων, Δημοτικοί, Διαμερισματικοι ή Κοινοτικοί Σύμβου¬ 
λοι. ' V, - 

Ο ΥΠΟΥΡΓΟΣ Ν 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη τις διατάξεις: \ 

α) Της παρ. 5 του άρθρου 56 του Ν. 1943/1991 )(ΦΕΚ 50Α/ 
11.4.1991) «Εκσυγχρονισμός της οργάνωσης και λειτουργίας της δη¬ 
μοσίας διοίκησης, αναβάθμιση του προσωπικού της και άλλες συναφείς 
διατάξεις». I 

β) Του άρθρου 20 του Ν. 1735/87 (ΦΕΚ 195Α/1/1,11.87) «Προσ¬ 
λήψεις στο δημόσιο τομέα, κοινωνικός έλεγχος της δημόσιας διοίκησης, 
πολιτικά δικαιώματα και άλλες διατάξεις». / 

γ) Την ανάγκη επείγουσας τακτοποίησης του υπηρεσιακού καθεστώ¬ 
τος των δημοσίων υπαλλήλων και των υπαλλήλων του δημόσιου τομέα 
οι οποίοι είναι αιρετά όργανα των ΟΤΑ, αποφασίζουμε: 

Καθορίζουμε τη διαδικασία διενέργειας των μετατάξεων που προ- 
βλέπονται από τις διατάξεις του άρθρου 20 του Ν. 1735/1987 για δη¬ 
μόσιους υπαλλήλους και υπαλλήλους των φορέων του δημόσιου τομέα, 
όπως αυτός προσδιορίζεται στα άρθρα 51του Ν. 1892/1990 και 4 
πάρ. 6 του Ν. 1943/91, που είναι αιρετά όργανα των Οργανισμών Το¬ 
πικής Αυτοδιοίκησης ως εξής: 

ΝΕΕΣ ΑΙΤΗΣΕΙΣ ΓΙΑ ΜΕΤΑΤΑΞΗ: 

α) Υποβάλλονται στην υπηρεσία διοικητικού και προσωπικού του φο¬ 


ρέα στον οποίο ανήκει οργανικώς ο υπάλληλος. Διαβιβάζονται εντός 10 
ημερών στο υπηρεσιακό συμβούλιο. 

β) Το υπηρεσιακό συμβούλιο της υπηρεσίας πόυ ανήκει οργανικά ο 
υπάλληλος οφείλει να γνωμοδοτήσει εντός μηνός από την διαβίβαση της 
αίτησης. 

γ) Η υπηρεσία που ανήκει οργανικά ο υπάλληλος πρέπει εντός δέκα 
ημερών από τη γνωμοδότηση του υπηρεσιακού συμβουλίου να διαβιβά¬ 
σει την γνωμοδότηση αυτή μαζί με το προσωπικό μητρώο του υπαλλή¬ 
λου στην υπηρεσσία διοικητικού ή προσωπικού του Υπουργείου, ΝΠΔΔ 
ή ΟΤΑ που επιθυμεί να μεταταγεί ο υπάλληλος. Η υπηρεσία αυτή διαβι¬ 
βάζει το σχετικό φάκελλο στο υπηρεσιακό συμβούλιο εντός 10 ημερών. 

δ) Το υπηρεσιακό συμβούλιο της υπηρεσίας υποδοχής αποφαίνεται 
εντός μηνός από την αποστολή του σχετικού φακέλλου. 

ε) Αν οι γνώμες των οικείων Υπηρεσιακών συμβουλίων είναι θετικές, 
συντάσσεται εντός 15 ημερών από την υπηρεσία υποδοχής σχέδιο κοι¬ 
νής απόφασης μετάταξης, το οποίο αφού υπογραφεί από τους οικείους. 
Υπουργούς αποστέλλεται για υπογραφή στον Υπουργό Προεδρίας της 
Κυβέρνησης και επαναφέρεται στην Υπηρεσία στην οποία γίνεται η με¬ 
τάταξη για δημοσίευση στην Εφημερίδα της Κυβερνήσεως. 

στ) Σε περίπτωση διαφωνίας των οικείων υπηρεσιακών συμβουλίων 
για συγκεκριμένη μετάταξη αποφαίνεται η Επιτροπή Μετατάξεων της 
παρ. 10 του άρθρου 20 του Ν. 1735/1987, στην οποία ο σχετικός φά- 
κελλος του υπαλλήλου διαβιβάζεται εντός δέκα ημερών από την γνώμη 
του υπηρεσιακού συμβουλίου της υπηρεσίας υποδοχής. 

ΕΚΚΡΕΜΕΙΣ ΑΙΤΗΣΕΙΣ ΓΙΑ ΜΕΤΑΤΑΞΗ 

ζ) Αιτήσεις μετατάξεων βάσει του άρθρου 20 του Ν. 1735/87, οι 
οποίες εκκρεμούν στις υπηρεσίες, εισάγονται εντός 10 ημερών στα Υπη¬ 
ρεσιακά Συμβούλια προς γνωμοδότηση ενώ όσες εκκρεμούν σ’ αυτά εξε¬ 
τάζονται εντός μηνός, από την έκδοση της γνωμοδότησης αυτής. Κατά 
τα λοιπά ισχύουν οι προθεσμίες των περ. δ και επ. της απόφασης αυτής. 

η) Μετατάξεις για τις οποίες συμφωνούν τα οικεία Υπηρεσιακά Συμ¬ 
βούλια προωθούνται χωρίς κρίση της Επιτροπής Μετατάξεων, ενώ αν 
οι γνώμες των οικείων Υπηρεσιακών Συμβουλίων είναι θετικές και εκ¬ 
κρεμούν στην επιτροπή μετατάξεων, προωθούνται, χωρίς κρίση αυτής, 
στην Υπηρεσία υποδοχής για σύνταξη κοινής απόφασης μετάταξης, 
υπογραρφή και δημοσίευση. 

θ) Όσες κοινές υπουργικές αποφάσεις έχουν υπογραφεί προωθούνται 
προς δημοσίευση. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 29 Ιουλίου 1991 

Ο ΥΠΟΥΡΓΟΣ 

ΜΙΛΤΙΑΔΗΣ ΕΒΕΡΤ 

Αριθ. 1070227/1164/0006Α (2) 

Διορισμός μελών της Επιτροπής Ολυμπίων και Κληροδοτημάτων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την Κ. 9601/2801/8.6.1967 κοινή απόφαση των Υπουργών 
Συντονισμού και Οικονομικών περί καθορισμού του αριθμού των μελών 
της από του άρθρου 3 του ΑΝ 1920/39 προβλεπομένης Επιτροπής 
Ολυμπίων και Κληροδοτημάτων (ΦΕΚ 391/Β/67). 

2. Την 1073979/1763/0006Α/22.10.1990 κοινή απόφαση των 
Υπουργών Προεδρίας της Κυβέρνησης και Οικονομικών «Επανακαθο¬ 
ρισμός της συγκρότησης της Επιτροπής Ολυμπίων και Κληροδοτημά¬ 
των» (ΦΕΚ 693/Β/5.11.1990), αποφασίζουμε: 

1. Διορίζουμε ως μέλη της Επιτροπής Ολυμπίων και Κληροδοτημά¬ 
των τους παρακάτω: 

α. Ιωάννη Βλαχογιάννη, Δικηγόρο, ως Πρόεδρο, 
β) Γρηγόριο Ξηρογιάννη, Τοπογράφο-Μηχανικό, Προϊστάμενο Τμή¬ 
ματος του ΥΠΟΙΚ. ως Αντιπρόεδρο. 

γ) Κωνσταντίνο Ζάππα, Δικηγόρο, ως μέλος. 

δ) Χαράλαμπο Δούμα, επιχειρηματία, ως μέλος. 

ε) Νικόλαο Εξαδάκτυλο, Προϊστάμενο τμήματος ΥΠΕΘΟ, ως μέλος. 

στ) Νικόλαο Γαλέτα, υπάλληλο ΕΤΕΒΑ, ως μέλος. 

ζ) Ανδρέα Δούκα, Υπάλληλο ΟΤΕ, ως μέλος. 

η) Τηλέμαχο Τέλιο, Αξιωματικό ε.α., ως μέλος. 

θ) Αθανάσιο Παπαγιωργόπουλο, Δικηγόρο, ως μέλος. 

2. Η θητεία των μελών της Επιτροπής Ολυμπίων και Κληροδοτημά¬ 
των είναι τριετής και αρχίζει από τη δημοσίευση της παρούσας στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Ιουλίου 1991 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΑΣ 

-♦- 

Αριθ. Γ2/3263 (3) 

Κριτήρια και διαδικασία επιλογής Ιδιωτών ως Σπουδαστών στην Παι¬ 
δαγωγική Τεχνική Σχολή (ΠΑΤΕΣ) της ΣΕΛΕΤΕ. , 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Ν.Δ. 581/70 «περί διοικήσεως της ΣΕΛΕΤΕ» (ΦΕΚ 139/τ. 
Α'/24.6.70). 

2. Το Ν.Δ. 789/70 «περί οργανώσεως της ΣΕΛΕΤΕ» (ΦΕΚ 293/τ. 
Α-/31.12.70). 

3. Την αριθ. Ε3/1788/1984 (ΦΕΚ 135/τ. Β"/9.3.84) Απόφαση 
του ΥΠΕΠΘ «Κανονισμός Σπουδών της ΠΑΤΕΣ/ΣΕΛΕΤΕ». 

4. Το άρθρο 61 του Ν. 1566/85 (ΦΕΚ 167/τ. Α'/30.9.85) «Δομή 
και λειτουργία της Πρωτοβάθμιας και Δευτεροβάθμιας Εκπ/σης»1 

5. Την αριθ. 8/11.6.1991 (θέμα 4) Πράξη του Δ.Στης ΣΕΛΕΤΕ. 

6. Την υπ' αρ. Η/2871/90 κοινή απόφαση του ΙΙρωθ. λ του Υπ. 
Εθν. Παιδείας & Θρησ.. αποφασίζουμε: 

Ορίζουμε τα κριτήρια, τα δικαιολογητικά και τη διαδικασία υποβο-' 
λής τους, καθώς και κάθε άλλη απαραίτητη λεπτομέρεια για την επι¬ 
λογή και εισαγωγή Ιδιωτών ως Σπουδαστών στην ΠΑΤΕΣ/ΣΕΛΕΤΕ 
Αθηνών και στο Παράρτημά της στη Θεσ/νίκη, όπως κατωτέρω: 

1. ΔΙΚΑΙΟΛΟΓΗΤΙΚΑ ΚΑΙ ΔΙΑΔΙΚΑΣΙΑ ΥΠΟΒΟΛΗΣ ΤΟΥΣ 
Α. ΔΙΚΑΙΩΜΑ ΣΥΜΜΕΤΟΧΗΣ ΣΤΗΝ ΕΠΙΛΟΓΗ 

1. Στη διαδικασία επιλογής Ιδιωτών ως Σπουδαστών στην ΠΑΤΕΣ/ 
ΣΕΛΕΤΕ συμμετέχουν πτυχιούχοι Σχολών ή τμημάτων τους της δευ¬ 
τεροβάθμιας και τριτοβάθμιας (Ανώτερης - Ανώτατης) Εκπαίδευσης 
του Εσωτερικού και Εξωτερικού. Οι πτυχιούχοι σχολών του Εξωτερι¬ 
κού πρέπει να έχουν Απολυτήριο Ελληνικού Λυκείου. 

2. Οι ειδικότητες των υποψηφίων κατά Σχολή (ή Τμήμα) και βαθ¬ 
μίδα Εκπ/σης, καθώς και ο αριθμός των εισακτέων για κάθε ειδικό¬ 
τητα, ορίζονται με Απόφαση του Υπουργού Εθνικής Παιδείας και Θρη¬ 
σκευμάτων. 

Β. ΔΙΚΑΙΟΛΟΓΗΤΙΚΑ 

Για τη συμμετοχή Ιδιωτών στη διαδικασία επιλογής τους ως Σπου¬ 
δαστών στην ΠΑΤΕΣ/ΣΕΛΕΤΕ υποβάλλονται τα επόμενα δικαιολογη- 
τικά: · 

α) Αίτηση συμμετοχής στη διαδικασία επιλογής, 
β) Βασικός τίτλος σπουδών. 


γ) "Αλλοι τίτλοι σπουδών ίδιας με τομ βασικό ή ανώτερης βαθμίδας 
(εφόσον υπάρχουν). ' 

Για τους πτυχιούχους των Τεχνικών - Επαγγελματικών Λυκείων 
και των Ενιαίων Πολυκλαδικών Λυκείων υπολογίζεται σαν δεύτερος τί¬ 
τλος σπουδών (μη βασικός) και το απολυτήριο Γ ενικού Λυκείου (εφόσον 
υπάρχει). 

δ) Τίτλοι μεταπτυχιακών σπουδών (ΜΑ5ΤΕΚ8, Διδακτορικά δι¬ 
πλώματα κλπ.), εφόσον υπάρχουν. 

ε) Πιστοποιητικά γνώσης ξένων γλωσσών (εφόσον υπάρχουν). 

στ) Βεβαιώσεις διδακτικής και επαγγελματικής πείρας (εφόσον 
υπάρχουν). 

Γ. ΤΟΠΟΣ ΚΑΙ ΧΡΟΝΟΣ ΥΠΟΒΟΛΗΣ ΔΙΚΑΙΟΛΟΓΗΤΙΚΩΝ 

1. Όσοι υποψήφιοι επιθυμούν να φοιτήσουν στην ΠΑΤΕΣ Αθηνών 
υποβάλλουν τα δικαιολογητικά τους στη Γραμματεία της ΠΑΤΕΣ Αθη¬ 
νών στο Αμαρούσιο Αττικής (Σταθμός ΕΗΣ «ΕΙΡΗΝΗ»). 

Όσοι υποψήφιοι επιθυμούν να φοιτήσουν στην ΠΑΤΕΣ Θεσσαλονίκης 
μπορούν να υποβάλουν τα δικαιολογητικά τους στη Γραμματεία της 
ΠΑΥΕΣ/Θεσσαλονίκης (οδός Αλεξ. Παπαναστασίου, αριθ. 13, κτίριο 
ΕΥΚΛΕΙΔΗΣ). 

. 2. Τα δικαιολογητικά υποβάλλονται στην περίοδο από 15 Αυγού- 
στου μέχρι 5 Σεπτεμβρίου και μέσα σε 12 τουλάχιστον εργάσιμες ημέ¬ 
ρες. Οι ακριβείς ημερομηνίες έναρξης και λήξης της προθεσμίας υποβο¬ 
λής των δικαιολογητικών καθορίζονται με Απόφαση του Προέδρου του 
Διοικητικού Συμβουλίου της ΣΕΛΕΤΕ. 

Κανένα απολύτως δικαιολογητικά δεν θα γίνει δεκτό, εφόσον υπο¬ 
βληθεί μετά τη λήξη της προθεσμίας υποβολής των δικαιολογητι- 
κών. 

Δ. ΤΡΟΠΟΣ ΥΠΟΒΟΛΗΣ ΔΙΚΑΙΟΛΟΓΗΤΙΚΩΝ 

Οι υποψήφιοι υποβάλλουν τα δικαιολογητικά τους αυτοπροσώπως 
και μόνο σε εξαιρετικές περιπτώσεις χρησιμοποιούν Ταχυδρομείο (με 
συστημένη επιστολή). Στην περίπτωση χρήσης Ταχυδρομείου, τα δι- 
καιολογητικά στέλνονται απευθείας στην ΠΑΤΕΣ Αθηνών (Ταχυδρο¬ 
μική Διεύθυνση: ΣΕΛΕΤΕ, ΠΑΤΕΣ Αθηνών, Τ.Θ. 50453, Τ.Κ. 141 
21 Ηράκλειο Αττικής), ακόμη και από τους υποψήφιους της ΠΑΤΕΣ 
θεσ/νίκης, και έχουν σφραγίδα Ταχυδρομίου με ημερομηνία μέχρι και 
την ημέρα λήξης της προθεσμίας υποβολής δικαιολογητικών. Μετά την 
ημερομηνία αυτή, η ταχυδρομική υποβολή δικαιολογητικών θεωρείται 
εκπρόθεσμη. 

Ε. ΠΑΡΑΛΑΒΗ ΔΙΚΑΙΟΛΟΓΗΤΙΚΩΝ 

Τα δικαιολογητικά, που υποβάλλονται αυτοπροσώπως, παραλαμβά- 
νονται από Διοικητικούς Υπαλλήλους ή Εκπαιδευτικούς της ΣΕΛΕΤΕ ή 
ακόμα Εκπαιδευτικούς της Δημόσιας Τ.Ε.Ε., ύστερα από έγκριση της 
Υπηρεσίας τους, που ορίζονται με Απόφαση του Προέδρου του Δ.Σ. της 
ΣΕΛΕΤΕ. Κατά την παραλαβή ελέγχονται τα συνημμένα δικαιολογη- 
τικά με όσα αναγράφονται στην αίτηση και υπογράφονται από τους πα¬ 
ραλήπτες, ένα προς ένα. Οι παραλήπτες δεν είναι υπεύθυνοι για την 
πληρότητα των δικαιολογητικών. Η ευθύνη αυτή βαρύνει τους υποψη¬ 
φίους. 

Τα δικαιολογητικά ταξινομούνται κατά Σχολή προτίμησης των υπο¬ 
ψηφίων από τις Γραμματείες των Σχολών ΠΑΤΕΣ Αθηνών και Θεσσα¬ 
λονίκης και τελικά συγκεντρώνονται στην ΠΑΤΕΣ Αθηνών, όπου θα γί¬ 
νει και η αξιολόγησή τους. 

ΣΤ. ΠΩΣ ΠΡΕΠΕΙ ΝΑ ΕΙΝΑΙ ΤΑ ΔΙΚΑΙΟΛΟΓΗΤΙΚΑ 

1. Η Αίτηση 

Η αίτηση συμμετοχής είναι έντυπη και χορηγείται από τις Γραμμα¬ 
τείς των Σχολών. Στην αίτηση αναγράφεται οπωσδήποτε η Σχολή υπο¬ 
ψηφιότητας (ΠΑΤΕΣ Αθηνών ή ΠΑΤΕΣ Θεσ/νίκης), το τμήμα της 
Σχολής που ο υποψήφιος επιθυμεί να φοιτήσει (τμήμα Ανωτάτων, Ανω- 
τέρων ή Μέσων Σχολών, ανάλογα με τη βαθμίδα του βασικού του πτυ¬ 
χίου) και η ακριβής ειδικότητα (π.χ. Μηχανολόγος, Ηλεκτρολόγος 
κλπ.). 

2. Ο Βασικός Τίτλος Σπουδών 

α) Σαν «Βασικός Τίτλος Σπουδών» θεωρείται εκείνος με τον οποίο εί¬ 
ναι κάποιος υποψήφιος και πρέπει να αναφέρεται σαφώς στην αίτηση. Ο 
Βασικός Τίτλος Σπουδών υποβάλλεται σε αντίγραφο ή φωτοαντίγραφο 
νόμιμα επικυρωμένο από αρμόδια Αρχή. Στον τίτλο πρέπει απαραίτητα 
να γράφεται με σαφήνεια η ημερομηνία που ο υποψήφιος κατέστει πτυ- 
χιούχος, ο βαθμός επίδοσης και ο χαρακτηρισμός του (Καλώς, Λίαν 
Καλώς, "Αριστα). Σε περίπτωση που δεν γράφεται ο βαθμός και ο χαρα¬ 
κτηρισμός, το αντίγραφο του τίτλου σπουδών πρέπει να συνοδεύεται από 
βεβαίωση αρμόδιας Αρχής, στην οποία να φαίνεται η βαθμολογική κλί¬ 
μακα (ελάχιστος βαθμός, βάση, μέγιστος βαθμός) και οι τυχόν καθιε¬ 
ρωμένοι χαρακτηρισμοί, καθώς και η αντίστοιχη με τους παραπάνω 

χαρακτηρισμούς. Η Βεβαίωση αυτή πρέπει να έχει εκδοθεί από αρμόδια 
Εκπαιδευτική Αρχή. 

β) Αντί του αντιγράφου ο υποψήφιος μπορεί να υποβάλει πιστοποιη¬ 
τικό της Σχολής, στο οποίο ν’ αναφέρονται τα ίδια στοιχεία όπως στο 2α 
παραπάνω. 

γ) Αν το βασικό πτυχίο είναι Σχολής εξωτερικού, για να γίνει δεκτό 
για αξιολόγηση πρέπει να συνοδεύεται από βεβαίωση αναγνώρισής του 
από το ΔΙΚΑΤΣΑ (ή από το αντίστοιχο όργανο αναγνώρισης Ισοτιμιών 
για κάθε περίπτωση). 

Στην παραπάνω σχετική αναγνώριση πρέπει να αναφέρεται το 
Τμήμα του ελληνικού εκπαιδευτικού ιδρύματος προς το οποίο το βασικό 
πτυχίο είναι ισότιμο. ί 

Εάν τα πτυχία Σχολών του εξωτερικού δεν αναφέρουν γενικό βαθμό 
και χαρακτηρισμό επίδοσης αυτό θα πρέπει να πιστοποιείται από άλλα 
συνοδευτικά έγγραφα που έχουν εκδοθεί από αρμόδια εκπ/κή ή άλλη 
αρχή (π.χ. Πρεσβεία ξένης χώρας) ή από το ΔΙΚΑΤΣΑ. 

Τα πτυχία, τα πιστοποιητικά και όποια άλλα συνοδευτικά έγγραφα 
των Σχολών του εξωτερικού υποβάλλονται, θα πρέπει να συνοδεύονται 
από επίσημη μετάφραση του Υπουργείου Εξωτερικών. 

δ) Όταν δεν αναφέρεται ημερομηνία κατά την οποία κατέστει πτυ- 
χιούχος ο υποψήφιος, τότε ως ημερομηνία αποφοίτησης θεωρείται η 
31η Δεκεμβρίου του έτους αποφοίτησης. 

ε) Όταν στο πτυχίο του υποψήφιου ή στα συνοδευτικά έγγραφα δεν 
αναφέρεται ο βαθμός επίδοσης και ο καθιερωμένος χαρακτηρισμός του 
ή και σε περιπτώσεις πτυχίων εξωτερικού, που φέρουν βαθμούς σε κλί¬ 
μακες που δεν χρησιμοποιούνται στην Ελλάδα (π.χ. 90/110), θεωρεί¬ 
ται ότι το πτυχίο φέρει τον χαρακτηρισμό «καλώς». 

3. 'Αλλοι τίτλοι σπουδών 

Η περίπτωση αφορά τους υποψηφίους που διαθέτουν, πέραν του βα¬ 
σικού τους πτυχίου και άλλα πτυχία εκπαιδευτικής βαθμίδας ίδιας με το 
βασικό ή ανώτερης απ’ αυτήν. Πρέπει να είναι σαφές στην αίτηση ποια 
πτυχία υποβάλλονται ως «μη βασικοί τίτλοι σπουδών». Οι ανωτέρω τί¬ 
τλοι πρέπει να υποβάλλονται σε αντίγραφα ή νόμιμα επικυρωμένα φω¬ 
τοαντίγραφα. Οι τίτλοι σπουδών Σχολών Εξωτερικού πρέπει να είναι 
αναγνωρισμένοι από αρμόδιο όργανο αναγνώρισης τίτλων Εξωτερι¬ 
κού. 

Μόνο ένας (1) τίτλος σπουδών, πέραν του βασικού, βαθμολογεί¬ 
ται. 

Τίτλος Σπουδών κατώτερης βαθμίδας από εκείνη του βασικού τίτλου 
του υποψηφίου δεν αξιολογείται. 

4. Τίτλοι μεταπτυχιακών σπουδών. 

Σαν «τίτλοι μεταπτυχιακών σπουδών» νοούνται: 
α) Μεταπτυχιακοί τίτλοι (ΜΑ8ΤΕΒ5 κτλ.). Μόνο ένας (1) μεταπτυ¬ 
χιακός τίτλος βαθμολογείται, 
β) Διδακτορικό δίπλωμα. 

Για να βαθμολογηθεί τίτλος μεταπτυχιακών σπουδών, πρέπει να 
αντιστοιχεί σε μεταπτυχιακές σπουδές αποδεικνυόμενης διάρκειας του¬ 
λάχιστον ενός (1) έτους, σε αναγνωρισμένο Ιδρυμα εσωτερικού ή εξωτε¬ 
ρικού. Το διδακτορικό δίπλωμα πρέπει να είναι αναγνωρισμένο διδα¬ 
κτορικό δίπλωμα. 

Οι μεταπτυχιακοί τίτλοι εξωτερικού κάθε επιπέδου γίνονται δεκτοί 
για αξιολόγηση, μόνον εφόσον είναι αναγνωρισμένοι από τα αρμόδια όρ¬ 
γανα (π.χ. ΔΙΚΑΤΣΑ) και συνοδεύεται από επίσημη μετάφραση του 
Υπουργείου Εξωτερικών. 

5. Ξένες γλώσσες 

Αξιολογείται απεριόριστος αριθμός ξένων γλωσσών, 
α) Η γνώση της κάθε ξένης γλώσσας αποδεικνύεται από Πιστοποιη¬ 
τικό ή τίτλο τουλάχιστον της πρώτης βαθμίδας δηλ. για τα Αγγλικά 
ΓΙΚ5Τ ΟΕΚΤΙΓΚΆΤΕ κλπ., για τα Γαλλικά ΟΕΚΤΙΠΟΑΤ, για τα 
Γερμανικά ΜΙΤΤΕΓ5 ΓΙΙΓΕ και της αντίστοιχης προς αυτά βαθμίδας 
για τις άλλες Ξένες Γλώσσες. Οι τίτλοι αυτοί ή τα πιστοποιητικά αυτά 
πρέπει να έχουν χορηγηθεί από αναγνωρισμένα Ιδρύματα των αντίστοι¬ 
χων χωρών και η αντιστοιχία της αναφερόμενης βαθμίδας πρέπει να 
βεβαιώνεται από τον Μορφωτικό Ακόλουθο της αντίστοιχης Πρεσβείας. 
Ακόμη, πρέπει να φέρουν σαφή ένδειξη ότι αναγνωρίζονται από την 
αντίστοιχη χώρα. Σε κάθε περίπτωση, πρέπει να υποβάλλεται οπωσδή¬ 
ποτε ο ίδιος τίτλος (ή νόμιμο φωτοαντίγραφό του), 
β) Η Ξένη Γλώσσα πιστοποιείται ακόμη από: 

1) Επάρκεια διδασκαλίας του Υπουργείου Εθνικής Παιδείας και 
Θρησκευμάτων. 

2) Αναγνωρισμένο πτυχίο ή αναγνωρισμένο τίτλο μεταπτυχιακών 
σπουδών από Ξένη Χώρα μονοετούς τουλάχιστον φοίτησης σε αναγνω¬ 
ρισμένο εκπαιδευτικό ίδρυμα μιας Ξένης Χώρας. Στην περίπτωση αυτή 
πρέπει να βεβαιώνεται αρμόδια και με σαφήνεια η διάρκεια σπουδών. 


3) Τίτλο σπουδών δευτεροβάθμιας ή τριτοβάθμιας Εκπ/σης Ξένης 
Χώρας. 

6. Βεβαιώσεις Διδακτικής Πείρας. 

Για τις βεβαιώσεις της διδακτικής πείρας ισχύουν τα εξής: 

α) Η διδακτική πείρα που βεβαιώνεται πρέπει να έχει αποκτηθεί σε 
δημόσια ή ιδιωτικά σχολεία ή Σχολές, ή ιδρύματα του εσωτερικού ή 
εξωτερικού, στην ειδικότητα του βασικού πτυχίου ή σε συναφή ειδικό¬ 
τητα και μετά την κτήση του. 

β) Η διδακτική πείρα σε Ιδιωτικές Σχολές του εσωτερικού πρέπει 
απαραίτητα να βεβαιώνεται για την αλήθεια του περιεχομένου της από 
δημόσια εκπαιδευτική αρχή. 

γ) Η διδακτική πείρα σε σχολές του εξωτερικού πρέπει απαραίτητα 
να βεβαιώνεται για την αλήθεια του περιεχομένου της από Προξενική 
Αρχή της αντίστοιχης χώρας (εφόσον δεν υπάρχει αρμόδια Ελληνική 
Εκπαιδευτική Αρχή). 

δ) Σε κάθε βεβαίωση πρέπει να αναφέρεται οπωσδήποτε: 

1) Το χρονικό διάστημα (έναρξη - λήξη) που δίδαξε ο υποψήφιος. 

(2) Τα μαθήματα που δίδαξε και οπωσδήποτε οι ώρες που δίδαξε 
τόσο ανά εβδομάδα όσο και συνολικά ανά μήνα και εξάμηνο. 

(3) Την ιδιότητα και ειδικότητα με την οποία δίδαξε. 

(ε) Στις βεβαιώσεις διδακτικής πείρας πρέπει να φαίνεται και να βε- 
ναιώνεται με σαφήνεια ότι ο υποψήφιος ασκούσε καθαρά διδακτικό 
έρΤ °· 

(στ) Οι βεβαιώσεις πρέπει να θεμελιώνουν την πραγματοποίηση δι¬ 
δασκαλίας (πείρου;) όχι να δηλώνουν απλώς την έναρξη ή τη λήξη απα¬ 
σχόλησης (π.χ. «ανάληψη υπηρεσίας», «διακοπή σύμβασης» κ.λ.π.). 

7. Βεβαιώσεις Επαγγελματικής Πείρας. 

α) Πείρα στο Δημόσιο Τομέα (όπως αυτός επαναοριοθετήθηκε με το 
Ν. 1892/90, ΦΕΚ 101/τ. Α’/31.7.90, και προσδιορίστηκε με την 
ΚΝΠΙΔ Φ. 10/34/15530/30.4.91 εγκύκλιο του Υπ. Πρ. Κυβ/ 
σεως). 

Όσοι εργάστηκαν στο Δημόσιο Τομέα πρέπει να υποβάλλουν βεβαί¬ 
ωση απο’την Υπηρεσία τους, η οποία να βεβαιώνει ακριβώς το χρονικό 
διάστημα εργασίοις, (από ... μέχρι ...), την υπαλληλική κατηγορία, το 
βαθμό, την ιδιότητα, την ειδικότητα, το πτυχίο τους, το επιτελεσθέν 
έργο (τι ακριβώς δουλειά έκανε ο υποψήφιος) και το συγκεκριμένο είδος 
της απασχόλησης. 

β) Πείρα στον Ιδιωτικό Τομέα. 

(1) Όσοι εργάστηκαν στον Ιδιωτικό Τομέα ως μισθωτοί πρέπει να 
υποβάλλουν βεβαίωση του εργοδότη που εργάστηκαν (ακριβώς από ... 
μέχρι...), την ιδιότητα, την ειδικότητα, το πτυχίο και ειδικά το έργο που 
επιτελέστηκε (τι ακριβώς δουλειά έκανε ο υποψήφιος). 

Η βεβαίωση αυτή πρέπει να είναι θεωρημένη για το αληθές του πε¬ 
ριεχομένου από αρμόδια Αρχή (π.χ. την Επιθεώρηση Εργασίας της πε¬ 
ριοχής που εδρεύει η ξπιχείρηση, και όπου δεν υπάρχει κάλυψη των πε¬ 
ριοχών που πραγματοποιήθηκε η εργασία, από το Ι.Κ.Α. ή από το οι¬ 
κείο Αστυνομικό Τμήμα). 

(2) Όσοι εργάστηκαν στον Ιδιωτικό Τομέα, ως ελεύθεροι επαγγελ- 
ματίες πρέπει να υποβάλλουν βεβαίωση από Τεχνικό η Επαγγελματικό 
ή άλλο Επιμελητήριο ή από Επαγγελματικό Σύλλογο, στην οποία θα 
αναφέρεται ακριβώς το διάστημα κατά το οποίο άσκησε ο υποψήφιος το 
επάγγελμα. 

Η βεβαίωση αυτή πρέπει να συνοδεύεται και από Βεβαίωση της Οι¬ 
κονομικής Εφορίας στην οποία: 

(α) Θα αναγράφεται το ακριβές χρονικό διάστημα κατά το οποίο ο 
υποψήφιος άσκησε το επάγγελμα που δηλώνει στην ΠΑΤΕΣ (δηλαδή 
ημερομηνία έναρξης άσκησης το αντίστοιχου επαγγέλματος, και ότι 
έκτοτε δεν έπαψε να ασκεί το επάγγελμα μέχρι την ημερομηνία έκδοσης 
της βεβαίωσης) και 

(β) Θα αναγράφεται σαφώς ότι για το διάστημα αυτό δηλώθηκαν 
έσοδα και ότι τα έσοδα αυτά προέρχονται από την άσκηση του επαγγέλ¬ 
ματος αυτού και όχι από άλλες πηγές. 

Για κάθε περίπτωση εργαζομένου στον ιδιωτικό τομέα φωτοαντί¬ 
γραφα Εκκαθαριστικών Σημειωμάτων της Εφορίας, αποδείξεις Τα¬ 
μείων, φωτοτυπίες βιβλιαρίων ενσήμων κ.λ.π., δεν αξιολογούνται, γι’ 
αυτό να μήν υποβάλλονται. 

(3) Το χρονικό διάστημα της Πρακτικής Άσκησης των δικηγόρων, 
μπορεί να βεβαιωθεί μόνο από το Δικηγορικό Σύλλογο. Στις βεβαιώσεις 
άσκησης δικηγορίας θα πρέπει να αναφέρεται η ημερομηνία εγγραφής 
του υποψηφίου στο βιβλίο ασκουμένων του οικείου Δικηγορικού Συλλό¬ 
γου και η ημερομηνία διοριμού του ως δικηγόρου. Πείρα ασκούμενου 
δικηγόρου μεγαλύτερη των δύο (2) ετών δεν υπολογίζεται. 

γ) Επαγγελματική Πείρα από Υπηρεσία στις Ένοπλες Δυνάμεις. 

Η Επαγγελματική πείρα από την υπηρεσία στις Ένοπλες Δυνάμεις, 
βεβαιώνεται: 

(1) Με πιστοποιητικό τύπου Α', στο οποίο πρέπει να αναφέρονται η 
ειδικότητα, ο χρόνος απόκτησης της ειδκότητας και το χρονικό διά¬ 
στημα που υπηρέτησε ο υποψήφιος ασκώντας την ειδικότητα αυτή. Σε 
περίπτωση που δεν αναφέρεται ένα από τα στοιχεία αυτά, το πιστοποιη¬ 
τικό πρέπει να συνοδεύεται από επεξηγηματικό έγγραφο αρμοδίας 
στρατιωτικής ή άλλης αρχής στο οποίο να αναφέρεται ότι είχε αυτήν την 
ειδικότητα και την ασκούσε. 

(2) Με βεβαιώσεις των Στρατιωτικών Μονάδων, στις οποίες πρέπει 
να αναφέρονται το χρονικό διάστημα και το έργο που επιτέλεσε ο υποψή¬ 
φιος στην ειδικότητα του πτυχίου του. Και στην περίπτωση αυτή θα 
προσκομιστεί πιστοποιητικό τύπου Α', εκτός αν από τη βεβαίωση προ¬ 
κύπτει ότι ο υποψήφιος υπηρετεί στις Ένοπλες Δυνάμεις κατά την ημε¬ 
ρομηνία υποβολής των δικαιολογητικών, οπότε αρκεί η βεβαίωση της 
στρατιωτικής μονάδας για τη βεβαίωση της σχετικής πείρας. 

Ζ'. ΑΠΟΚΛΕΙΣΜΟΣ ΑΠΟ ΤΗ ΔΙΑΔΙΚΑΣΙΑ ΕΠΙΛΟΓΗΣ 

Αποκλείεται της διαδικασίας επιλογής υποψήφιος ο οποίος: 

1. Έχει ειδικότητα που δεν εμπίπτει στην προκήρυξη. 

2. Υποβάλλει πτυχίο δυσανάγνωστο ή ανεπικύρωτη φωτοτυπία του 
πρωτοτύπου. 

3. Δεν υποβάλλει σε σχέση με το βασικό πτυχίο: 

α) τον πρωτότυπο τίτλο ή το βασικό πτυχίο του (αντίγραφό του ή νό¬ 
μιμα επικυρωμένη φωτοτυπία του) ή αντίστοιχο πιστοποιητικό Σχολής. 

β) επίσημη μετάφραση του τίτλου ή του πτυχίου του αν είναι τίτλος ή 
πτυχίο ιδρύματος της αλλοδαπής, και 

γ) αναγνώρισή του από το ΔΙΚΑΤΣΑ (ή άλλο αρμόδιο όργανο) ως 
ισότιμου. 

4. Δεν δηλώνει σαφώς στην αίτησή του για ποια Σχολή ή για ποιό 
Τμήμα της είναι υποψήφιος. 

5. Δεν δηλώνει στην αίτησή του με σαφήνεια σε ποια ειδικότητα είναι 
υποψήφιος (ποιο πτυχίο υποβάλλει ως «βασικό»), 

6. Υποβάλλει αίτηση εκπρόθεσμα. 

II. ΚΡΙΤΗΡΙΑ ΕΠΙΛΟΓΗΣ - ΒΑΘΜΟΛΟΓΗΣΗ 

Α. ΚΡΙΤΗΡΙΑ 

Η βαθμολόγηση των δεδομένων των υποψηφίων γίνεται με τα επό¬ 
μενα κριτήρια: 

1. Σπουδές: (βαθμός βασικού πτυχίου, άλλα πτυχία, μεταπτυχικαές 
σπουδές και ξενες γλώσσες). 

2. Διδακτική πείρα. 

3. Επαγγελματική πείρα. 

Β. ΕΠΙΜΕΡΙΣΜΟΣ ΤΩΝ ΜΟΝΑΔΩΝ 

Οι βαθμολογικές μονάδες επιμερίζονται στα διάφορα κριτήρια όπως 
παρακάτω: 

1. Σπουδές: 

α. Βασικό Πτυχίο: 

(1) Για χαρακτηρισμό «καλώς», μονάδες 10. 

(2) Για χαρακτηρισμό «Λίαν Καλώς», μονάδες 20. 

(3) Για χαρακτηρισμό «Άριστα», μονάδες 30. 

β. Άλλα Πτυχία: 

(1) Ένα (1) πτυχίο πέραν του βασικού πτυχίου, ανεξάρτητα βαθμού 
επίδοσης, μονάδες 15. 

(2) Κάτοχοι δύο τουλάχιστον πτυχίων (περιλαμβάνονται και τα με¬ 
ταπτυχιακά διπλώματα), πέραν του βασικού τους πτυχίου, εκπαιδευτι¬ 
κής βαθμίδας ίδιας με το βασικό ή ανώτερης απ’ αυτήν εισάγονται στην 
ΠΑΤΕΣ/ΣΕΛΕΤΕ κατά προτεραιότητα (εκτός διαδικασίας επιλογής) 
καταλαμβάνοντας θέσεις από εκείνες που ορίζονται για την ειδικότητα 
του βασικού τους πτυχίου. Η ρύθμιση αυτή δεν ισχύει για πτυχιούχους 
της Β/θμιας Εκπ/σης. 

(1) Μεταπτυχιακά διπλώματα: Ένα (1) δίπλωμα, μονάδες 25. 

(2) Κάτοχοι Διδακτορικού Διπλώματος εισάγονται στην ΠΑΤΕΣ/ 
ΣΕΛΕΤΕ εκτός διαδικασίας επιλογής και «καθ’ υπέρβαση» του αριθμού 
εισακτέων για την ειδικότητα του βασικού τους πτυχίου. 

δ. Ξένες γλώσσες: Για κάθε ξένη γλώσσα μονάδες δέκα (10). 

2. Διδακτική Πείρα: 

Για κάθε έτος πλήρους διδακτικής απασχόλησης, και μέχρι τρία (3) 
έτη κατά μέγιστο, μονάδες 10 (3 X 10 = 30 μονάδες συνολικά). 

3. Επαγγελματική Πείρα: 

Για κάθε έτος πλήρους επαγγελματικής απασχόλησης, και μέχρι έξι 
(6) έτη κατά μέγιστο, μονάδες 5 (6 X 5 = 30 μονάδες συνολικά). 

Γ. Η ΒΑΘΜΟΛΟΓΗΣΗ ΤΩΝ ΔΕΔΟΜΕΝΩΝ 

1. Η βαθμολόγηση των Σπουδών. 


Η βαθμολόγηση των στοιχείων των σχετικών με τις σπουδές είναι 
αυτονόητη. 

2. Η βαθμολόγηση της Διδακτικής Πείρας: 

Η διδακτική πείρα βαθμολογείται αφού πρώτα γίνει αναγωγή της σε 
έτη πλήρους διδακτικής απασχόλησης. 

Ως πλήρης διδακτική απασχόληση νοείται εκείνη κατά την οποία ο 
υποψήφιος είχε ωράριο διδασκαλίας δεκαοχτώ (18) ώρες την εβδο¬ 
μάδα. Εάν ο υποψήφιος είχε μερική διδακτική απασχόληση, αυτή ανά- 
' γεται σε πλήρη απασχόληση (σε εβδομάδες), που βρίσκεται από το γινό¬ 
μενο του αριθμού των εβδομάδων, που δίδαξε, επί το κλάσμα που έχει 
αριθμητή τον αριθμό των ωρών που δίδαξε κάθε εβδομάδα και παρανο- 
μαστή το δεκαοκτώ (18). Ένα πλήρες διδακτικό έτος που βαθμολογεί¬ 
ται με 10 μονάδες νοείται το διάστημα των τριάντα δύο (32) εβδομά¬ 
δων (8 μήνες X 4 εβδομάδες = 32 εβδομάδων) πραγματικής διδασκα¬ 
λίας. Εάν κατά την αναγωγή προκύψουν περισσότερες από 32 εβδομά¬ 
δες, οι επιπλέον των 32 εβδομάδες δεν μεταφέρονται σε άλλο έτος. 

Εάν κατά την αναγωγή προκύψουν λιγότερες από 32 εβδομάδες, 
τότε ο υποψήφιος βαθμολογείται με το γινόμενο των 10 μονάδων επί το 
κλάσμα που έχει αριθμητή τον αριθμό των εβδομάδων που δίδαξε και 
παρονομαστή το 32. 

3. Η βαθμολόγηση της Επαγγελματικής Πείρας 

Η Επαγγελματική Πείρα βαθμολογείται αφού πρώτα γίνει αναγωγή 
της σε έτη πλήρους επαγγελματικής απασχόλησης. Ως πλήρης επαγ¬ 
γελματική απασχόληση θεωρείται εκείνη κατά την οποία μέσα στο έτος 
έχουν πραγματοποιηθεί τουλάχιστον 300 ημερομίσθια. Πείρα που πλε¬ 
ονάζει δεν μεταφέρεται σε άλλο έτος. 

4. Διδακτική και Επαγγελματική Πείρα. 

Αν ο υποψήφιος έχει και διδακτική και επαγγελματική πείρα, ο συνυ- 
πολογισμός της γίνεται όπως παρακάτω: 

α. Αν η διδακτική και επαγγελματική πείρα δεν συμπίπτουν ημερο¬ 
λογιακά, βαθμολογείται πρώτα η ανηγμένη διδακτική πείρα και εφόσον 
δεν καλύπτονται οι τριάντα (30) βαθμοί, βαθμολογείται η επαγγελμα¬ 
τική πείρα μόνο για το τμήμα της, που μαζί με την ανηγμένη διδακτική, 
θα σχηματίζει άθροισμα τριάντα (30) βαθμών. 

β. Αν η διδακτική και επαγγελματική πείρα συμπίπτουν ημερολο¬ 
γιακά στο σύνολο ή μερικά, ανάγεται πρώτα η διδακτική πείρα σε 
πλήρη απασχόληση. Αν η διδακτική πείρα μετά την αναγωγή καλύπτει 
30 βαθμούς βαθμολογείται μόνον η διδακτική, ενώ η επαγγελματική 
δεν λαμβάνεται υπόψη. Αν η διδακτική πείρα μετά την αναγωγή καλύ¬ 
πτει βαθμούς λιγότερους των 30 βαθμολογείται και η επαγγελματική 
πείρα, αλλά μόνο για το χρονικό διάστημα που δεν επικαλύπτεται από 
ανηγμένη διδακτική πείρα. Στην περίπτωση αλληλοεπικάλυψης διδα¬ 
κτικής και επαγγελματικής πείρας, βαθμολογείται μόνο η διδα¬ 
κτική. 

Αυτονόητο είναι, ότι σε καμιά περίπτωση το άθροισμα της βαθμολο¬ 
γημένης διδακτικής και επαγγελματικής πείρας, δεν μπορεί να υπερ¬ 
βαίνει τους τριάντα (30) βαθμούς. 

Σε περίπτωση που από τον τελικό υπολογισμό της βαθμολογίας της 
πείρας (διδακτικής και επαγγελματικής συνολικά) προκύπτει αριθμός 
με δεκαδικό μέρος μικρότερο της μισής μονάδας (0,5) στρογγυλοποιεί- 
ται στον αμέσως μικρότερο ακέραιο βαθμό, ενώ, αν το δεκαδικό αυτό 
μέρος είναι ίσο ή μεγαλύτερο της μισής μονάδας (0,5) στρογγυλοποιεί- 
ται στον αμέσως μεγαλύτερο ακέραιο βαθμό. 

III. ΟΡΓΑΝΑ ΑΞΙΟΛΟΓΗΣΗΣ - ΔΙΑΔΙΚΑΣΙΑ ΒΑΘΜΟΛΟΓΗ¬ 
ΣΗΣ 

Με Πράξη του Δ.Σ. της ΣΕΛΕΤΕ μετά από εισήγηση του Δ/ντή της 
ΠΑ.ΤΕ.Σ. Αθηνών ορίζονται τα παρακάτω όργανα, που είναι αρμόδια 
για τη διενέργεια της επιλογής των σπουδαστών για τις ΠΑΤΕΣ: 

1. Ετνιτροπή Διεξαγωγής της Αξιολόγησης. 

2. Βαθμολογητές Δικαιολογητικών. 

3. Επιτροπή Εκδόσεως Αποτελεσμάτων και Εκδίκασης Ενστά¬ 
σεων. 

Α. Επιτροπή Διεξαγωγής Αξιολόγησης. 

Συγκροτείται Επιτροπή Διεξαγωγής της Αξιολόγησης που αποτελεί- 
ται από εκπαιδευτικούς της ΣΕΛΕΤΕ, με Πρόεδρο το Δ/ντή της ΠΑ.¬ 
ΤΕ.Σ. Αθηνών. Ο αριθμός των Μελών της είναι ανάλογος προς τον 
αριθμό των υποψηφίων και όχι μεγαλύτερος των επτά (7). 

Έργο της Επιτροπής Διεξαγωγής Αξιολόγησης είναι η παραλαβή 
των δικαιολογητικών, μετά τη λήξη της προθεσμίας υποβολής τους, 
από τις Γραμματείες της ΠΑ.ΤΕ.Σ. Αθηνών και της ΠΑ.ΤΕ.Σ. Θεσσα¬ 
λονίκης, ο έλεγχος της εγκυρότητας και πληρότητάς τους για τον καθο¬ 
ρισμό των δικαιούμενων να συμμετάσχουν στην επιλογή με βάση τα δι- 
καιολογητικά αυτά, η ταξινόμησή τους κατά Σχολή, Τμήμα, βαθμίδα 
και ειδικότητα, η ισομερής, κατά το δυνατό κατανομή τους στους βαθ- 

μολογητές, η λύση ενδεχόμενων προβλημάτων της διαδικασίας αξιολό¬ 
γησης, ή καθοδήγηση των βαθμολογητών, ώστε η αξιολόγηση να είναι 
ομοιόμορφη και η παράδοση: 1) των φακέλων των υποψηφίων, 2) τ'ον 
Φύλλων Αξιολόγησης και 3) «του Πίνακα Αποκλεισμένων της Αξιολό¬ 
γησης» (στον οποίο φαίνεται και ο λόγος αποκλεισμού του κάθε υποψη¬ 
φίου) στην Επιτροπή Εκδόσεως Αποτελεσμάτων. 

Η Επιτροπή Διεξαγωγής Αξιολόγησης αποφασίζει για κάθε θέμα 
που αφορά τα κριτήρια και τη διαδικασία επιλογής κατ’ εφαρμογήν των 
αναφερομένων στην παρούσα. 

Το έργο της Επιτροπής αυτής λήγει με την ολοκλήρωση της διαδικα¬ 
σίας βαθμολόγησης. 

Β. Οι Βαθμολογητές - η βαθμολόγηση. 

Ο έλεγχος, η αξιολόγηση και η βαθμολόγηση των δικαιολογητικών 
με τα προσόντα κάθε υποψηφίου θα γίνει από δύο (2) βαθμολογητές. 

Οι βαθμολογητές βαθμολογούν τα προσόντα των υποψηφίων με 
βάση τα κριτήρια που ορίστηκαν παραπάνω. Το άθροισμα των βαθμών 
που συγκεντρώνει ο κάθε υποψήφιος αποτελεί το «Βαθμό Αξιολόγησής» 
του, και αυτός καθορίζει τη σειρά του στον «Πίνακα Επιλογής». 

Κάθε βαθμολογητής αξιολογεί ατομικά σε διαφορετικό «Φύλλο Αξιο¬ 
λόγησης» τα προσόντα κάθε υποψηφίου. 

Με απόφαση της Επιτροπής Διεξαγωγής της Αξιολόγησης, κατανέ- 
μονται τα προς αξιολόγηση δικαιολογητικά των υποψηφίων στους Α’ 
βαθμολογητές ονομαστικά, οι οποίοι και θα τα αξιολογήσουν για πρώτη 
φορά. Μετά την πρώτη αυτή αξιολόγηση, οι Α' βαθμολογητές παραδί¬ 
δουν τα δικαιολογητικά και τα σχετικά φύλλα άξιολόγησης στην Επι¬ 
τροπή Διεξαγωγής της Αξιολόγησης, τα οποία έπειτα από κλήρωση με¬ 
ταξύ των βαθμολογητών, ορίζει τους Β βαθμολογητές, στους οποίους 
επίσης με κλήρωση παραδίδονται μόνο τα δικαιολογητικά, τα οποία θα 
αξιολογήσουν και θα ελέγξουν σε δεύτερο βαθμό, με την προϋπόθεση ότι 
κανείς βαθμολογητής δε θα μπορεί να αξιολογήσει δύο (2) φορές τα ίδια 
δικαιολογητικά .0 Β’ βαθμολογητής δεν γνωρίζει το αποτέλεσμα της 
Αξιολόγησης του Α’ βαθμολογητή, του οποίου το φύλλο αξιολόγησης 
κρατεί η Επιτροπή Διεξαγωγής της Αξιολόγησης και δεν του το γνω¬ 
στοποιεί. Ως τελικός «Βαθμός Αξιολόγησης» του υποψηφίου λαμβάνεται 
ο βαθμός των δύο βαθμολογητών (Α' και Β'), εφόσον οι βαθμοί αυτοί 
αξιολόγησης συμπίπτουν. Στην περίπτωση που υπάρχει διαφορά στο 
βαθμό των βαθμολογητών, τα δικαιολογητικά αξιολογούνται εκ νέου 
από Επιτροπή Αναβαθμολόγησης, που αποτελείται για τον κάθε υπο¬ 
ψήφιο από τους ίδιους τους Α’ και Β' βαθμολογητές και από ένα μέλος 
της Επιτροπής Διεξαγωγής της Αξιολόγησης, ως Πρόεδρο, που ορίζε¬ 
ται με απόφασή της. 

Η τριμελής Επιτροπή Αναβαθμολόγησης, μετά από έλεγχο, καταλή¬ 
γει σε ένα βαθμό, που αποτελεί και τον οριστικό «Βαθμό Αξιολόγησης» 
του υποψηφίου σπουδαστή. 

Η Επιτροπή Διεξαγωγής της Αξιολόγησης, αφού συγκεντρώσει τα 
αξιολογημένα από τους Βαθμολογητές και τις Επιτροπές Αναβαθμολό¬ 
γησης δικαιολογητικά και φύλλα αξιολόγησης, τα παραδίδει στην Επι¬ 
τροπή Εκδόσεως Αποτελεσμάτων μαζί με τον «Πίνακα Αποκλειομένων 
της Αξιολόγησης». 

Γ. Επιτροπή Εκδόσεως Αποτελεσμάτων και Εκδίκασης Ενστά¬ 
σεων. 

Συγκροτείται, πενταμελής Επιτροπή Εκδόσεως Αποτελεσμάτων και 
Εκδίκασης Ενστάσεων, που αποτελείται από εκπαιδευτικούς της ΣΕ- 
ΛΕΤΕ. 

Έργο της Επιτροπής είναι: 

α) Η έκδοση των αποτελεσμάτων και η υποβολή τους για επικύρωση 
στο Δ.Σ. της ΣΕΛΕΤΕ και 

β) Η εκδίκαση των τυχόν ενστάσεων. 

Α. Η" Εκδοση των Αποτελεσμάτων. 

Η Επιτροπή Εκδόσεως Αποτελεσμάτων, αφού παραλάβει τα Φύλλα 
Αξιολόγησης και τους φακέλους από την Επιτροπή Διεξαγωγής της 
Αξιολόγησης, συντάσσει πίνακα, κατά ειδικότητα των επιτυχόντων 
υποψηφίων, κατά σειρά, με βάση τον αριθμό εισακτέων και τη βαθμολο¬ 
γία αξιολόγησης των δικαιολογητικών τους ξεχωριστά για την ΠΑΤΕΣ 
Αθηνών και την ΠΑΤΕΣ Θεσσαλονίκης. Σε περίπτωση ισοβαθμίας, 
στην τελευταία θέση του αριθμού των εισακτέων, που έχει καθοριστεί με 
την αντίστοιχη Απόφαση του Υπουργού Εθνικής Παιδείας και Θρησκευ¬ 
μάτων, για κάθε ειδικότητα, θα θεωρηθούν εισαγόμενοι όλοι οι ισοβαθ- 
μούντες με τον τελευταίο επιτυχόντα. 

Η Επιτροπή Εκδόσεως Αποτελεσμάτων, συντάσσει και υποβάλλει 
στο Δ.Σ. της ΣΕΛΕΤΕ για επικύρωση το σχετικό Πρακτικό, στο οποίο 
περιλαμβάνονται για την ΠΑΤΕΣ Αθηνών και ΠΑΤΕΣ Θεσσαλονίκης 
αντίστοιχα, οι εξής πίνακες: 


λ 

«. Πίνακες των εισαγομένων. 

β. Πίνακες των μη εισαγομένων, κατά σειρά, με βάση τη βαθμολογία 
τους και 

γ. Μαζί υποβάλλει και τους Πίνακες των Αποκλεισθέντων (όπως πα- 
ρεδόθησαν από την Επιτροπή Διεξαγωγής Αξιολόγησης.). 

Μετά την επικύρωση των πινάκων από το Δ.Σ. της ΣΕΛΕΤΕ, τα 
αποτελέσματα: 1) Κοινοποιούνται στο Υπουργείο Παιδείας, 2) ανακοι¬ 
νώνονται στα διδακτήρια της Σχολής στην Αθήνα.και στη Θεσσαλονίκη 
και 3) στέλνονται στον τύπο. . 

δ. Με απόφαση του Υπουργού Εθνικής Παιδείας και Θρησκευμάτων 
μπορούν να εισαχθούν στην ΠΑΤΕΣ/ΣΕΛΕΤΕ, ως σπουδαστές, υπο¬ 
ψήφιοι από τους πίνακες των μη εισαγομένων, κατά σειρά με βάση τη 
βαθμολογία τους, εφόσον ο αριθμός των υποψηφίων σε κάποιες ειδικό¬ 
τητες είναι μικρότερος του αριθμού των θέσεων ή απαιτείται συμπλή¬ 
ρωση του απαραίτητου αριθμού σπουδαστών κατά τμήμα σύμφωνα με 
τις ανάγκες διορισμών εκπαιδευτικών. 

Δ. Ενστάσεις - Εκδίκαση των Ενστάσεων. 

Μέσα σε πέντε (5) εργάσιμες ημέρες από την ανακοίνωση των αποτε¬ 
λεσμάτων στη ΣΕΛΕΤΕ, υποψήφιος που πήρε μέρος στην επιλογή για 
την εισαγωγή του στις ΠΑΤΕΣ (Αθηνών και Θεσσαλονίκης) μπορεί να 
υποβάλει ένσταση για την αξιολόγησή του. Η ένσταση υποβάλλεται για 
όλους τους υποψήφιους, και των δύο Σχολών, στη Γραμματεία της ΠΑ¬ 
ΤΕΣ ΑΘηνών. 

Η ένσταση για να εξετασθεί πρέπει να περιλαμβάνει τα εξής στοιχεία: 

1. Στοιχεία υποψηφίου: 

α) Ονοματεπώνυμο υποψηφίου. 

β) Σχολή για την οποία ήταν υποψήφιος (ΠΑΤΕΣ Αθηνών ή ΠΑΤΕΣ 
Θεσσαλονίκης). 

γ) Το Τμήμα της Σχολής (Πτυχ. Ανωτάτων - Ανωτέρων ή Μέσων 
Σχολών αντίστοιχα) στο οποίο ήταν υποψήφιος, και 

δ) Ειδικότητα (π.χ. Μηχ/γός - Ηλεκ/γος κ.λ.π.). 

2. Ο υποψήφιος θα πρέπει να αναφέρει συγκεκριμένα τους λόγους για 
τους οποίους ενίσταται, ποια ακριβώς δικαιολογητικά του νομίζει ότι 
δεν βαθμολογήθηκαν σωστά και γιατί. 

Ακόμη, πρέπει να δίνει αναλυτικά τις επιμέρους μονάδες και το σύ¬ 
νολο των μονάδων που κατά τη γνώμη του έπρεπε να είχε λάβει. 

Κανένα απολύτως δικαιολογητικά δεν υποβάλλεται με την- ένσταση 
και δεν εξετάζεται από την Επιτροπή Εκδίκασης Ενστάσεων (π.χ. επι¬ 
κυρωμένα φωτοαντίγραφα αρχικά υποβληθέντων ανεπικύρωτων φωτο¬ 
τυπιών, τίτλων κ.τ.λ.). 

Υποψήφιος που θα κριθεί εισακτέος μετά την αποδοχή της ένστασής 
του, εισάγεται ως υπεράριθμος. 

Για κάθε θέμα που αφορά την έκδοση των αποτελεσμάτων και την 
εκδίκαση των ενστάσεων αποφασίζει η Επιτροπή Εκδόσεως Αποτελε¬ 
σμάτων και Εκδίκασης Ενστάσεων. Το έργο της επιτροπής αυτής λήγει 
με την ανακοίνωση των αποτελεσμάτων των ενστάσεων. 

IV. ΕΞΕΤΑΣΗ ΙΑΤΡΙΚΗ - ΠΡΟΣΩΠΙΚΟΤΗΤΑΣ 

Οι κατά τα ανωτέρω επιτυχόντες, πριν από την εγγραφή τους στις 
Σχολές θα πρέπει να προσέλθουν, έπειτα από ανακοίνωση των ΠΑΤΕΣ 
της ΣΕΛΕΤΕ, για ιατρική εξέταση στις Σχολές (Αθηνών και Θεσσαλο¬ 
νίκης) ενώπιον Τριμελούς Επιτροπής, που ορίζεται από το Δ.Σ. της ΣΕ¬ 
ΛΕΤΕ και αποτελείται από Ιατρό - Εκπ/κό της αντίστοιχης Σχολής 
και άλλους δύο ειδικούς επιστήμονες, για έλεγχο περιπτώσεων ανεπάρ¬ 
κειας για το έργο του εκπαιδευτικού. 

Σε περίπτωση τυχόν αποκλεισμού τους, δικαιούνται να προσέλθουν 
και να εξετασθούν ενώπιον της Δευτεροβάθμιας Υγειονομικής Επιτρο¬ 
πής Δημοσίων Υπαλλήλων του Υπουργείου Υγείας και Πρόνοιας, της 
οποίας η Απόφαση είναι τελεσίδικη. 

Οι αποκλειόμενοι κατά την εν λόγω διαδικασία, δεν δικαιούνται να 
εγγραφούν στις ΠΑ.ΤΕ.Σ. 

V. ΤΕΛΙΚΕΣ ΔΙΑΤΑΞΕΙΣ 

Η Διοίκηση της ΣΕΛΕΤΕ μπορεί να προβαίνει στις απαραίτητες 
ενέργειες για την επαλήθευση της γνησιότητας των δικαιολογητικών 
που υποβάλλονται από τους υποψηφίους. 

Κάθε άλλη προηγούμενη απόφαση σχετική με την εισαγωγή στις 
ΠΑ.ΤΕ.Σ. της ΣΕΛΕΤΕ παύει να ισχύει μετά τη δημοσίευση της πα- 
ρούσης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Ιουλίου 1991 

Η ΥΦΥΠΟΥΡΓΟΣ 

Κ. ΜΠΟΥΡΔΑΡΑ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 4111 (4) 

Μεταβίβαση εξουσίας υπογραφής «με εντολή Υπουργού» στο Γενικό 
Γραμματέα του Υπουργείου Τουρισμού. 

Ο ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 29 του Ν. 1558/1985 «Κυβέρνηση και Κυβερνητικά 
Όργανα», και 

β) του Π.Δ. 296/1989 «Οργανισμός του Υπουργείου Τουρι¬ 
σμού». 

2. Την υπ’ αριθ. 3413/25.6.91 απόφασή μας, και 

3. Την ανάγκη μεταβιβάσεως και άλλων αρμοδιοτήτων στο Γενικό 
Γραμματέα του Υπουργείου για την ταχύτερη και αποδοτικότερη λει¬ 
τουργία των Υπηρεσιών του Υπουργείου, αποφασίζουμε: 

Μεταβιβάζουμε στο Γενικό Γραμματέα την εξουσία να υπογράφει 
«Με εντολή Υπουργού» αποφάσεις, εντάλματα και εντολές ή άλλες πρά¬ 
ξεις, ως ακολούθως: 

1. Την έγκριση αποφάσεων των Διοικητικών Συμβουλίων των επο- 
πτευομένων νομικών προσώπων, που αφορούν σε: 

α. καθορισμό των όρων διενεργείας δημοπρασιών για την προμή¬ 
θειαν αναλωσίμων και μη υλικών, εκμισθώσεως ή μισθώσεως ακινή¬ 
των, εκτελέσεως έργων και αναθέσεων εκπονήσεων μελετών. 

β. την κατακύρωση του αποτελέσματος δημοπρασιών για την προ¬ 
μήθεια αναλωσίμων ή μη υλικών αξία μέχρι ποσού πέντε εκατομμυρίων 
(5.000.000) δραχμών. 

2. Τα διαβιβαστικά και υπομνηστικά έγγραφα σε ζητήματα της αρ¬ 
μοδιότητας του Υπουργείου^ εφόσον δεν είναι γενικότερου ανδιαφέρο- 
ντος. 

3. Την ανακοίνωση ή κοινοποίηση Υπουργικών αποφάσεων και τα σε 
εκτέλεση αυτών έγγραφα. 

4. Τις απαντήσεις σε αναφορές παραπόνων πολιτών, νομικών προ¬ 
σώπων ή υπαλλήλων, οι οποίες αφορούν σε ζητήματα για το οπαία η 
Υπηρεσία έχει λάβει θέση. 

5. Τα έγγραφα που απευθύνονται στις υφιστάμενες του Υπουργείου 
αρχές με τα οποία ζητούνται διάφορα στοιχεία και πληροφορίες. 

6. Τα προπαρασκευαστικά έγγραφα και τα έγγραφα εκείνα με τα 
οποία παρέχονται πληροφορίες σε άλλες αρχές για ζητήματα της αρμο¬ 
διότητας του Υπουργείου, καθώς και τα διαβιβαστικά έγγραφα σε αιτή¬ 
σεις πολιτών ή υπαλλήλων και για υπηρεσιακά θέματα στις αρμόδιες 
κατά νόμον αρχές, εφόσον δεν είναι γενικότερου ενδιαφέροντος. 

7. Τα έγγραφα με τα οποία επιστρέφονται δικαιολογητικά. 

8. Τις περιλήψεις αποφάσεων και πράξεων γενικά που δημοσιεύονται 
στην Εφημερίδα της Κυβέρνησης, ως και τα σχετικά διαβιβαστικά έγ¬ 
γραφα. 

9. Τα έγγρφα που αφορούν στη συμπλήρωση ελλειπούς αλληλογρα¬ 
φίας. 

10. Την έκδοση πιστοποιητικών και βεβαιώσεων σε θέματα που σύμ¬ 
φωνα με το νόμο μπορούν να βεβαιωθούν από στοιχεία τα οποία τηρού¬ 
νται στην Υπηρεσία. 

11. Την έγκριση για τη χορήγηση αντιγράφων αδιαβαθμήτων εγ¬ 
γράφων που τηρούνται στο Υπουργείο, σε όσες περιπτώσεις επιτρέπεται 
αυτή ως και των εγγράφων αποστολής αυτών. 

12. Τις πράξεις καταθέσεως εγγράφων στο «ΑΡΧΕΙΟ» ως και επι¬ 


στροφής αυτών που χαρακτηρίζονται με την ένδειξη «ΕΠΙΣΤΡΕ- 
ΠΤΕΟ». 

13. Τα έγγραφα με τα οποία ανακοινώνονται ή κοινοποιούνται απο¬ 
φάσεις του Υπουργείου και παρέχονται οδηγίες. 

14. Την έγκριση χορήγησης αντιγράφων από τα τηρούμενα στο Γρα¬ 
φείο Εμπιστευτικών Εγγράφων πρωτότυπα του Υπουργείου. 

Ο εξουσιοδοτούμενος με την απόφαση αυτή να υπογράφει «Εντολή 
Υπουργού» υποχρεούται να τηρεί ενήμερο τον υπογράφοντα για κάθε 
σοβαρό, κατά την κρίση του, θέμα της αρμοδιότητάς του ή να προσκομί¬ 
ζει τη σχετική αλληλογραφία για υπογραφή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Ιουλίου 1991 

Ο ΥΠΟΥΡΓΟΣ 

ΙΩΑΝΝΗΣ ΚΕΦΑΛΟΓΙΑΝΝΗΣ 


♦ 


Αριθ. 80738 

Πρόσληψη ενός δημοσιογράφου στον ΟΤΕ. 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΜΕΤΑΦΟΡΩΝ & ΕΠΙΚΟΙΝΩΝΙΩΝ 


(5) 


Έχοντας υπόψη: 

1. Τις διατάξεις του Ν. 1735/87 άρθρο 15 και άρθρο 1 περ. ια «περί 
προσλήψεως στο Δημόσιο Τομέα, κοινωνικός έλεγχος στη δημόσια διοί¬ 
κηση, πολιτικά δικαιώματα και άλλες διατάξεις». 

2. Την Γ1ΥΣ 144/1990 περί αναστολής των διορισμών έως τις 
31.12.1991, καθώς και τις ΠΥΣ 156/89, 52/1990. 

3. Την εγκριτική απόφαση 226/1.4.1991 της πενταμελούς εξ 
Υπουργών Επιτροπής «περί εγκρίσεως μιας (1) κενής Οργανικής θέσης 
δημοσιογράφου στον ΟΤΕ. 

4. Την αναγκαιότητα του ΟΤΕ για την προβολή του έργου του. 

5. Την υπ’ αριθ. Υ. 1067/9.5.90 (ΦΕΚ 312/13/10.5.90) κοινή 
απόφαση του Πρωθυπουργού και του Υπουργού Μεταφορών και Επι¬ 
κοινωνιών «περί αναθέσεως αρμοδιοτήτων του Υπουργού Μεταφορών - 
Επικοινωνιών στον Υφυπουργό Μεταφορών - Επικοινωνιών», αποφα¬ 
σίζουμε: 

Την πρόσληψη στον ΟΤΕ, με σύμβαση μίσθωσης έργου για ένα χρόνο 
ενός δημοσιογράφου με τους κατωτέρω όρους: 

Έργο που θα εκτελεί: Οργάνωση γραφείου Τύπου και πληροφοριών. 
Κατάρτιση δελτίων τύπου για θέματα διοικητικά, οικονομικά, τεχνικά 
κλπ. κατάρτιση φυλλαδίου προβολής του έργου του ΟΤΕ. 

Ποσό αμοιβής: 4.800.000. 

Τόπος εκτέλεσης έργου: Αθήνα ή οποιαδήποτε άλλη πόλη. 

Το ανατιθέμενο έργο δεν ανάγεται στον κύκλο των καθηκόντων των 
υπαλλήλων οποιασδήποτε ειδικότητας του προσωπικού του ΟΤΕ. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 17 Ιουλίου 1991 


ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΜΙΛΤΙΑΔΗΣ ΕΒΕΡΤ 


ΥΦΥΠΟΥΡΓΟΣ 
ΜΕΤΑΦΟΡΩΝ - ΕΠΙΚ/ΝΙΩΝ 

ΑΠΟΣΤ. ΚΡΑΤΣΑΣ 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


) 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΠ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


ια) Για όλα τα Τεύχη 


10.000 

19.000 

6.000 

18.000 

12.000 

6.000 

3.000 

6.000 

1.500 

40.000 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















